Úradný vestník L 086 , 31/03/1989 S. 0025 - 0028

Fínske špeciálne vydanie: Kapitola 2 Zväzok 7 S. 0027

Švédske špeciálne vydanie: Kapitola 2 Zväzok 7 S. 0027



Nariadenie Komisie (EHS) č. 812/89 z 21. marca 1989 o zatrieďovaní určitých druhov tovaru v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 20/89 [2], a najmä na jej článok 9, keďže s cieľom zabezpečiť jednotné uplatňovanie kombinovanej nomenklatúry pripojenej k tomuto nariadeniu treba prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 s cieľom uplatňovať colné alebo iné opatrenia týkajúce sa obchodu s tovarom stanovilo všeobecné pravidlá na interpretáciu kombinovanej nomenklatúry a tieto pravidlá sa vzťahujú na akúkoľvek inú nomenklatúru, ktorá z nej čiastočne alebo celkom vychádza alebo ktorá k nej pridáva akékoľvek ďalšie podrozdelenie a ktorá je založená špecifickými ustanoveniami spoločenstva; keďže podľa týchto všeobecných pravidiel tovar opísaný v prvom stĺpci tabuľky pripojenej k tomuto nariadeniu musí byť zaradený pod číselnými znakmi KN uvedenými v druhom stĺpci, a to z dôvodov uvedených v treťom stĺpci; keďže opatrenia uvedené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v prvom stĺpci pripojenej tabuľky je teraz v kombinovanej nomenklatúre zatriedený pod príslušnými číselnými znakmi KN v druhom stĺpci danej tabuľky. Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. marca 1989 Za Komisiu Christiane Scrivener člen Komisie [1] Ú. v. ES L 256, 7. 9.1987, s. 1. [2] Ú. v. ES L 4, 6.1.1989, s. 19. -------------------------------------------------- PRÍLOHA Opis tovaru | Zatriedenie (číselný znak KN) | Odôvodnenie | (1) | (2) | (3) | +++++ TIFF +++++ 1.Ľahký pletený odev (100 % bavlna) siahajúci do polovice stehien. Má okrúhly výstrih, krátke voľné rukávy a na spodnej časti odevu bočné rozparky dlhé približne 12 cm. Výstrih, konce rukávov a spod ný okraj odevu sú zakončené našitou páskou z pletenej textílie širokou približne 1 cm. (pozri fotografiu č. 397). | 61044200 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, ako aj znením číselných znakov 6104 a 61044200. Zatriedenie tohto odevu ako nočnej košele je vylúčené, pretože ho nemožno jasne identifikovať na nosenie výhradne ako odev na noc. | +++++ TIFF +++++ 2.Ľahký pletený odev (100 % bavlna) siahajúci do polovice stehien. Má okrúhly výstrih, krátke voľné rukávy a na spodnej časti odevu bočné rozparky dlhé približne 16 cm. Našitá páska z pletenej textílie je na výstrihu, koncoch rukávov a spodnom okraji odevu. Vpredu je našitý ozdobný motív. (pozri fotografiu č. 398). | 61044200 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, ako aj znením číselných znakov 6104 a 61044200. Zatriedenie tohto odevu ako nočnej košele je vylúčené, pretože ho nemožno jasne identifikovať na nosenie výhradne ako odev na noc. | +++++ TIFF +++++ 3.Ľahký pletený odev (100 % bavlna) siahajúci do polovice stehien. Má okrúhly výstrih, krátke voľné rukávy a na spodnej časti odevu bočné rozparky dlhé približne 13 cm. Na výstrihu a koncoch rukávov je páska z pletenej textílie. Spodný okraj odevu je lemovaný. (pozri fotografiu č. 399). | 61044200 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, ako aj znením číselných znakov 6104 a 61044200. Zatriedenie tohto odevu ako nočnej košele je vylúčené, pretože ho nemožno jasne identifikovať na nosenie výhradne ako odev na noc. | +++++ TIFF +++++ 4.Súprava dvoch kusov odevu upravená na maloobchodný predaj skladajúca sa z:a)Pleteného bluzónu bez podšívky (100 % bavlna) s golierom, vpredu úplne roztvárateľným zipsom a s dlhými rukávmi. Na spodnom okraji odevu a koncoch rukávov je pletený rebrovaný pás. Pásik z tkaniny odlišnej farby je našitý po vonkajšej dĺžke rukávov a okolo prieramkov. Dva predné diely odevu sú celkom pokryté aplikovanou viacfarebnou tkaninou s potlačeným vzorom. Nad pásom sú dva vrecká so zipsom. (pozri fotografiu č. 428 A) | 61121100 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, ako aj znením číselných znakov 6112 a 61121100 (pozri aj vysvetlivku k položke č. 6112 harmonizovaného systému). | +++++ TIFF +++++ b)Pletené nohavice bez podšívky (100 % bavlna) siahajúce od pása po členky, v páse stiahnuté gumovým pásom a sťahovacou šnúrkou. Tento kus odevu má dve vrecká so zipsom, ale v páse nijaký otvor. Na spodnom okraji nohavíc je pletený rebrovaný pás. Po vonkajšej strane nohavíc je našitý pásik tkaniny inej farby, ktorý siaha od pása po pletený rebrovaný pás na spodnom okraji nohavíc. (pozri fotografiu č. 428 B) | | | --------------------------------------------------